OzLabs/hebrew-wiki-articles huggingface dataset:
גלריית האמנות של אונטריו

גלריית האמנות של אונטריו (באנגלית: The Art Gallery of Ontario; בראשי תיבות: AGO) הוא מוזיאון האמנות החשוב ביותר בעיר טורונטו ואחד הגדולים בצפון-אמריקה. בגלריה נמצא האוסף הנרחב ביותר בעולם של פסלי הנרי מור ומבחר אמנות אירופאית וקנדית.

==מיקום ותכנון אדריכלי==
המוזיאון נמצא ברחוב דנדאס (Dundas Street) בין רחוב מקאול (McCaul) ורחוב בברלי (Beverley). את המבנה הנוכחי של הגלריה תכנן האדריכל הנודע פרנק גרי, שנולד וגדל בשכונה שבה היא ממוקמת. תוכנית ההרחבה של המוזיאון בתכנונו נפתחה לציבור בשנת 2008. אוסף הגלריה כולל למעלה מ-79,000 עבודות החל מהעת העתיקה עד לימינו.

==קומה ראשונה==
הקומה הראשונה כוללת אוסף מרשים של אמנות אירופית הכוללת עבודות של אמנים דוגמת פרנס הלס, פייר-אוגוסט רנואר, אוגוסט רודן, ואן גוך, מרק שאגאל ופבלו פיקאסו.

בחדר נפרד בקומה זו מצויה יצירתו הנודעת של הצייר הפלמי פטר פאול רובנס "טבח התמימים" שצוירה בתחילת המאה ה-17 ונחשבת לציור בן התקופה הקדם-מודרנית עליו שולם הסכום הגבוה ביותר מאז ומעולם. היא הוצעה למכירה בלונדון בשנת 2002 במכירה פומבית, ונקנתה בסכום של למעלה מ-49 מיליון ליש"ט על ידי לורד תומסון, שהעניק אותה לגלריה של אונטריו.

בקומה הראשונה מצוי בניין הגרנג' ההיסטורי שנבנה בשנת 1817 ופתוח למבקרים הרוצים להתרשם מרוח התקופה.

==קומה שנייה==
הקומה השנייה מוקדשת בעיקר לאמנות קנדית, ומציגה מסורות אמנותיות שונות של קנדה מהימים שלפני האיחוד ועד לימינו. רבות מהיצירות המוצגות הן של "קבוצת השבעה", קבוצה של ציירים קנדים שפעלו בתחילת המאה העשרים בהשפעת תנועת האימפרסיוניזם האירופי ופיתחו גוון קנדי ייחודי. מוצגות גם יצירות של ציירים קנדים נוספים כמו ג'ון ויליאם ביטי.

אותה קומה כוללת אגף נפרד המוקדש ליצירתו של הפסל הבריטי הנרי מור אשר אחד מפסליו נמצא ברחוב בכניסה למוזיאון. זהו האוסף הגדול ביותר בעולם של פסלים של מור, שהחליט למסור אותם לגלריה בטורונטו עוד בימי חייו.

==האגף לאמנות עכשווית==
שתי הקומות העליונות מוקדשות לאמנות בת זמננו החל משנות השישים ועד לעשור הראשון של המאה ה-21. הן כוללות מבחר של יצירות העוסקות בנושאים שונים של אמנים מכל העולם. המדרגות המובילות לאגף מאפשרות תצפית מרהיבה אל מרכז העיר טורונטו.

== גלריה ==
<gallery mode=packed heights=120>
גלריית האומנות של אונטריו art gallery of ontario AGO.jpg|הכניסה לגלריית האומנות של אונטריו
AGO spiral staircase.jpg|הגלריה: מבט מבפנים
Rubens, Peter Paul - Massacre of the Innocents - Art Gallery of Ontario.jpg|פטר פאול רובנס: "טבח התמימים", בין 1611 ל-1612
Portrait of Isaac Abrahamsz. Massa by Frans Hals.png|פרנס הלס: דיוקן איזק מאסה, 1626
Henry-moore-ago.jpg|אוסף הפסלים של הנרי מור
</gallery>
==קישורים חיצוניים==

* 

* [http://www.designboom.com/contemporary/art_gallery_of_ontario.html מאמר של האדריכל פרנק גרי על עיצוב בניין הגלריה]

==הערות שוליים==

קטגוריה:טורונטו: מבנים
קטגוריה:קנדה: מוזיאונים
קטגוריה:מוזיאונים לאמנות
קטגוריה:פרנק גרי
קטגוריה:טורונטו: תרבות
נומידיה

גבולותיה של ממלכת נומידיה הקדומה ושכנותיה
נומידיה הייתה ארץ הנומידים הברברים וממלכה עתיקה באפריקה הצפונית שהפכה ברבות השנים לפרובינקיה רומית ששכנה בין לוב, תוניסיה, מרוקו ואלג'יריה המודרניות.

== היסטוריה ==
לאחר תבוסת קרתחדשת, הריסתה והכרזתה כשטח מקולל בשנת 143 לפנה"ס (במהלך המלחמה הפונית השלישית) נותרה נומידיה הממלכה החשובה ביותר בצפון אפריקה. עליה שלט יוגורתה, המלך הברברי הפופולרי ונכדו של מסיניסה, מלכה הראשון של הממלכה. לצידו של יוגורתה שלט על החלק המזרחי והעני יותר של הממלכה אחיו החורג ובן דודו אדהרבעל.

ב-112 לפנה"ס, תוך כדי התעלמות מפורשת מההחלטה הרומית לחלק את הממלכה לשניים, תקף יוגורתה את אחיו החורג. במהלך הלחימה הרגו כוחותיו של יוגורתה סוחרים איטלקיים ועוררו את זעם רומי. אמנם שוחד ששלח יוגורתה לרומים צינן מעט את הרוחות וגרם לכך שיקבל הסכם שלום במקום התקפה רומית, אך כאשר זומן לרומא כדי להסביר את תנאי ההסכם, התפתה המלך הברברי לרצוח יריב פוליטי, ואיבד את כל תמיכתו מרומא. בכך פרצה המלחמה שתהיה ידועה בשם מלחמת יוגורתה.

לאחר תבוסת נומידיה במלחמה עם תפיסתו של יוגורתה (106 לפנה"ס לערך) בשבי, ניתן מערבה של הממלכה לבוככוס מלך מאוריטניה וסופח לממלכתו, בעוד שאר שטחה של נומידיה הושאר תחת שלטון נסיכים נומידיים מקומיים. מעמדה של הממלכה השתנה כאשר פרצה מלחמת האזרחים בין קיסר לפומפיוס, וכך, ב-46 לפנה"ס, השתנה שמה לפרובינקיית "אפריקה נובה". ב-30 לפנה"ס הומלך לשלטון הממלכה יובה השני, בעלה של קלאופטרה סלנה (בתם של מרקוס אנטוניוס וקלאופטרה) ובנו של מלכה הקודם של נומידיה, יובה הראשון. המלך הצעיר לא הצליח להשתלט על הממלכה וב-25 לפנה"ס, זמן קצר בלבד לאחר הכתרתו, נשלח למאוריטניה והוכתר כמלך שם.

רק בשנת 193 לספירה, תחת הקיסר ספטימיוס סוורוס, הופרדה הממלכה מהפרובינקיה הרומית ונשלטה על ידי פרומגיסטראט אימפריאלי. לאחר עליית דיוקלטיאנוס לשלטון היא אף הפכה לאחת משבע הפרובינקיות של בישופות אפריקה ושמה שונה ל"נומידיה קירטנסיס". הממלכה החדשה-ישנה עברה תהליך רומניזציה נרחב ועריה הורחבו. בשנת 428 פלשו אליה הוונדלים והממלכה החלה לרדת מגדולתה, במקביל לתהליך מדבור טבעי שעברה.

== ראו גם ==

* נומידים
* מאוריטניה העתיקה

==קישורים חיצוניים==

* 

*
קטגוריה:ברברים
קטגוריה:פרובינקיות רומיות
מפיק (קולנוע וטלוויזיה)

בקולנוע ובטלוויזיה, מפיק הוא המנהל הראשי בהפקתו (ייצורו) של סרט קולנוע או תוכנית טלוויזיה.
תפקיד המפיק ניהולי בעיקרו, כשבדרך-כלל יהיה המפיק איש עסקים בעל ניסיון רב בתעשיית הקולנוע, אך לא בהכרח בעל ידע טכני במלאכת עשיית הסרט.
המפיק מלווה את הסרט בכל שלביו, מהרעיון הראשוני ועד להפצת הסרט המוגמר. המפיק הוא המנהל של כל בעלי התפקידים בסרט, ובסמכותו לגייס וכן לפטר את הבמאי, השחקנים וכל איש צוות שהוא.

== היסטוריה ==
עד לשנות ה-50 נהוג היה שלמפיק הקולנוע שליטה מוחלטת על כל היבטי הסרט, כולל ההיבט היצירתי. בשנות ה-50 חלה רפורמה ארגונית באולפני הקולנוע הגדולים בהוליווד, ומאז מקובל שהבמאי אחראי לניהול היצירתי. חיכוכים בין במאים ומפיקים בנושא זה אינם נדירים, ולמפיק, מתוקף היותו מנהל הסרט, זכות המילה האחרונה. בעבר קרה שבמאי קולנוע לא הסכימו לחתום את שמם על סרטים מסוימים, עקב סכסוך יצירתי עם המפיק או עקב חוסר שביעות רצון כללי מהתוצאה הסופית. במקרה זה נהוג היה שבמקום שמו האמיתי של הבמאי, הקרדיט ניתן למפיק.

== תפקידים עיקריים ==
*לגייס ולארגן מימון לסרט
*להעסיק, לפטר ולהכווין אנשי צוות ושחקנים
*לתאם את עשיית הסרט בהיבט המנהלתי: תיאום רישיונות צילום במקומות ציבוריים, שינוע הצוות והציוד וכדומה
*לתאם את הפצת הסרט מול בתי קולנוע, ספריות וידאו וכדומה

=== אנשי הפקה נוספים ===
* מפיק בפועל (Executive Producer): תפקיד זה קשה מעט להגדרה, ובדיחות רבות קיימות בתעשיית הקולנוע באשר לתפקידו המעורפל של המפיק בפועל. בדרך-כלל מדובר בנציג ראשי על הסט, ואולי אף מנכ"ל (מנהל כללי), של אולפן הקולנוע שבמסגרתו נעשה הסרט. לעיתים ניתן קרדיט של מפיק בפועל לאנשים שתרמו כסף רב להפקה או שעזרו להפיץ או להשיג מימון לסרט.
** המפיקים בפועל בסדרות טלוויזיה נקראים "שואוראנרים" . באמריקה הצפונית מקובל שאלה הם יוצרי הסדרה והתסריטאים הראשיים שלה.
* עוזר מפיק (Associate Producer): אחראי לניהול השוטף והיומיומי של הפקת הסרט. תואר זה ניתן במקרים רבים לאישים שתרמו ליצירת הסרט.
* מנהל הפקה (Production Manager): המנהל הראשי של הצוות הטכני של הסרט. אחראי לתלבושות, לאיפור, לתפאורה, לציוד הצילום, התאורה והקול ולעיצוב הסט.
* מפיק שותף (Co-Producer).

==קישורים חיצוניים==

*
*
קטגוריה:מקצועות בתעשיית הקולנוע
קטגוריה:מקצועות בתעשיית הטלוויזיה
קטגוריה:מקצועות הבידור
מפיק מוזיקלי

מפיק מוזיקלי ב[[אולפן הקלטות.]]
מפיק מוזיקלי הוא המנהל הראשי של הפקה מוזיקלית, בדרך-כלל אלבום מוזיקה.

למפיק מוזיקלי קיים תפקיד טכני מאוד, שתורם ישירות לעיצוב המוזיקה והתוצאה הסופית. מפיק מוזיקלי הוא לרוב מוזיקאי עתיר ניסיון וידע בתחום.

בהפקת שיר מקבל המפיק המוזיקלי מיוצרי השיר את המילים והלחן כשהם "עירומים", כשהם עדיין מהווים רעיון בסיסי במוחו של היוצר. תפקידו של המפיק הוא להקנות לשיר צורה סופית. המפיק מחליט על המקצב, כלי הנגינה, קולות השירה ואורך השיר. לאחר שהחליט המפיק על הפרטים הטכניים של השיר, מתפקידו ליישם את החלטותיו: עליו לארגן ולגייס נגנים (גם כשמדובר בלהקה, לרוב משתתפים נגנים נוספים בהקלטה; לעיתים אף משתתפת תזמורת שלמה), לארגן כלי נגינה במקרה הצורך, לגייס זמרי ליווי, להדריך את הנגנים והזמרים, לתאם הקלטות וחזרות, לגייס טכנאי מוזיקה (בעיקר: איש מיקס ואיש מאסטר) ולהדריכם. לעיתים מבצע המפיק בעצמו את התפקידים הטכניים (את ההקלטה והמיקס, אך כמעט אף פעם לא את המאסטר). יש מפיקים מוזיקליים המקפידים להיות גם בהופעות חיות של האומנים לשם עיצוב הצליל של המופע (לדוגמה יעקב גלעד).

מוזיקאים רבים, במיוחד בתחום הרוק האלטרנטיבי והכבד, מפיקים בעצמם את שיריהם ואלבומיהם. לעומתם, מפיקים רבים, לאחר שנים של עבודה "מאחורי הקלעים", הוציאו אלבומים שכתבו וביצעו בעצמם.

מפיקים פיתחו לאורך השנים "חתימה מוזיקלית" ייחודית – סגנון, אווירה וגוון המייחדים את הפקותיהם. לעניין זה חשיבות רבה בעולם המוזיקה, ובכל דיון על אלבום או שיר מסוים נידונה ההפקה המוזיקלית. אמירות כגון "הפקתו של בריאן אינו ניכרת בצליל החללי ובאפקטים המקוריים" (נאמר על האלבום Achtung Baby של U2) אינן נדירות, ומשקפות את השפעת המפיק על היצירה המוזיקלית.

בעשור הראשון של המאה ה-21 חלה עלייה בחשיפתם של המפיקים המוזיקליים (לדוגמה, מארק רונסון בפופ וב-R&B עכשווי ודייוויד גטה, אביצ'י אלן ווקר וקלווין האריס במוזיקה אלקטרונית), ועניין זה התבטא בהוצאת אלבומים שבהם המפיק הוא הדמות המרכזית. בנוסף, מפיקים החלו להופיע בעצמם בין אם כחלק מהרכב או בתור די ג'יי.

==ראו גם==
* חברת תקליטים עצמאית

==קישורים חיצוניים==

* 

*
קטגוריה:ערכים שבהם תבנית בריטניקה אינה מתאימה
קטגוריה:מקצועות מוזיקליים
אגג

לג}}}} הריגתו של אגג בידי שמואל הנביא. תחריט מעשה ידי [[גוסטב דורה.]]
אֲגַג הוא דמות מקראית, אחרון מלכי העמלקים. 

האזכור הראשון בתנ"ך של אגג הוא בברכת בלעם, בה מברך בלעם את ישראל שממלכתם תינשא מעל זו של אגג:

אגג היה מלך עמלק בעת ששאול המלך יצא למלא את מצוות השמדת עמלק בהנחיית הנביא שמואל. שאול לא ביצע את המצווה עד סופה כיוון שלא השמיד את רכוש עמלק ולא הרג את אגג, ועל כך ניבא לו שמואל כי ישלם בכתרו.<br />
<br />
אגג הוצא בסוף להורג על ידי שמואל, הדיאלוג בין שמואל הנביא לאגג מובלט בסיפור על רגעיו האחרונים של אגג: <br />
אגג חותם את חייו במילים "אָכֵן סָר מַר-הַמָּוֶת" (אכן הגיע זמני למות), 
ושמואל הנביא עונה לו: "כַּאֲשֶׁר שִׁכְּלָה נָשִׁים חַרְבֶּךָ, כֵּן-תִּשְׁכַּל מִנָּשִׁים אִמֶּךָ" (כשם שחרבך הפכה נשים לשכולות, כך תהפוך כעת אימך לשכולה).

על אף הריגתו של אגג בידי שמואל, ממקומות נוספים בתנ"ך מוכח שהעם העמלקי לא הושמד באופן סופי. בהמשך ספר שמואל מתוארות מלחמותיו של דוד בתקופת ישיבתו בשדה פלשתים, שם מוזכרת בין השאר לחימתו בעמלקים. מספר פרקים לאחר מכן, בסוף ספר שמואל א' מתוארת פשיטה של עמלקים על העיר צקלג (עיר המזוהה על ידי מספר חוקרים כתל שרע) ורדיפה של דוד ואנשיו אחריהם, לאחר שלקחו בשבי את משפחותיהם. גם לאחר שדוד ואנשיו מכים בעמלקים במשך יממה שלמה, ארבע מאות מהם מצליחים לברוח. מקום נוסף בו אנו פוגשים בשארית עמלק הוא בפתיחת ספר שמואל ב', שם דוד שב "מהכות את העמלק" ואליו מגיע נער עמלקי המספר לו שהרג את שאול בעקבות בקשתו של שאול עצמו, לאחר שנפצע אנושות בקרב נגד הפלשתים בהר הגלבוע. 

גרסתו של הנער העמלקי סותרת את המסופר על מות שאול, והפרשנים נחלקו מה מידת האמת בדבריו. בכל אופן, דבריו מציגים אירוניה הטמונה בקשר שבין חטאו של שאול כשלא השמיד את העמלקים, לבין העובדה שאחד מהם לבסוף הרג אותו, וכל זאת בשעה שדוד, שנבחר לרשת את כתרו, עושה חיל במלחמתו בעמלקים.

מאחר שעמלק הוא סמל האויבים של ישראל, גם מלכו נחשב כגדול האויבים של ישראל. ברוח זו מיוחס מוצאו של המן הרשע לאגג: "הָמָן בֶּן-הַמְּדָתָא הָאֲגָגִי". והפרשנים נחלקו בשאלה האם מדובר בצאצא גנטי ממש, או בבן במובן של ממשיך דרכו הרעיונית של אגג. לאחר אירועים אלו אין מסופר עוד דבר על קיומו של עמלק או מלכם אגג. מספר פסוקים בספר דברי הימים מספרים על קבוצת לוחמים מבני שמעון אשר בימי המלך חזקיהו הכו את "שארית הפליטה לעמלק", כלומר - השמידו את אחרון העמלקים, ובכך כנראה הושמד סופית עם זה.

המדרש מספר כי בין נפילתו של אגג בשבי ובין הוצאתו להורג הפריד יום, אשר במהלכו הספיק אגג לשכב עם שפחה עמלקית. בין צאצאי שפחה זו, אומר המדרש, היה המן. כך מפרש המדרש את הצירוף "המן האגגי".

==ראו גם==
* מחיית זכר עמלק

==קישורים חיצוניים==

== הערות שוליים ==

קטגוריה:מלכי הגויים בתנ"ך
קטגוריה:עמלק
שילוש דלוני

דוגמה לשילוש דלוני של 100 נקודות שרירותיות במישור
בגאומטריה חישובית, שילוש דלוני או "תילות דלוני" של קבוצת נקודות במישור הוא שילוש של קבוצת הנקודות (כלומר, חלוקה של הקמור של קבוצת הנקודות למשולשים כך שכל הנקודות בקבוצה הן קודקודים של המשולשים) כך שאף נקודה אינה נמצאת בתוך המעגל החוסם אחד מהמשולשים. תכונה זו של השילוש הופכת אותו לאופטימלי, מבחינות מסוימות, משום שהיא מבטיחה שהמשולשים שירכיבו את השילוש יהיו עבים ושמנים, ולא ארוכים ודקים.

==הגדרה פורמלית==
ישנן מספר דרכים שקולות להגדיר שילוש דלוני עבור קבוצת נקודות במישור:
*זהו שילוש בו עבור כל משולש, המעגל החוסם אותו אינו מכיל אף נקודה מקבוצת הנקודות.
* זהו שילוש שלכל צלע שלו יש מעגל העובר דרך קצות הצלע ואינו מכיל אף נקודה אחרת.
*זהו שילוש שהוא מקסימלי ביחס לשילושים האחרים מבחינת גודל הזווית הקטנה ביותר שבו. כלומר, כל המשולשים שבו קרובים ככל הניתן להיות שווי צלעות. מבחינה פורמלית, אם נתאים לכל שילוש וקטור <math>\ \left(\alpha_1,\alpha_2,\dots,\alpha_n\right)</math> בו מסודרת לפי סדר עולה הזוויות של המשולשים בשילוש, שילוש דלוני יהיה זה שהוא מקסימלי על פי יחס הסדר הלקסיקוגרפי הנקבע על הווקטורים.
*זהו שילוש המתקבל מדיאגרמת וורונוי של קבוצת הנקודות על ידי חיבור בקו של כל שתי נקודות שתאי וורונוי שלהן סמוכים.

ההגדרה האחרונה מספקת שיטה למציאת שילוש דלוני של קבוצת נקודות בזמן <math>\ O(n\log n)</math> על ידי מציאת דיאגרמת וורונוי של קבוצת הנקודות.

אם הנקודות נמצאות "במצב כללי" (כלומר, אין שלוש נקודות על אותו ישר, ואין ארבע נקודות על אותו מעגל), אז קיים שילוש דלוני יחיד. לעומת זאת, אם יש בקבוצה שלוש נקודות על אותו קו, לא קיים שילוש שאינו מנוון, ואם יש ארבע נקודות על אותו מעגל, השילוש אינו יחיד.

==קישורים חיצוניים==

* [http://web.mit.edu/alexmv/Public/6.850-lectures/lecture09.pdf מצגת של הרצאה] על שילוש דלוני מ-MIT
* 

קטגוריה:גאומטריה חישובית
קטגוריה:משולש
Caenorhabditis elegans

Caenorhabditis elegans (או בקיצור C. elegans) היא מין של נמטודה (תולעת עגולה) באורך של כ-1 מ"מ, אשר חיה באדמה בטמפרטורות פושרות. תולעת זו היא אחד מיצורי המודל הנחקרים ביותר בגנטיקה ובביולוגיה ההתפתחותית. חקר אורגניזם זה החל ב-1965 במעבדתו של סידני ברנר.

C. elegans היא בעלת סימטריה דו-צדדית עם מעטפת מקוטיקולה, ללא סגמנטציה (חלוקה לפרקים), עם ארבעה מיתרים אפידרמליים. היא מכילה מערכת של מספר איברים: מערכת עיכול, מערכת עצבים, מערכת רבייה ושרירים. C. elegans ניזונה מחיידקים, כגון E. coli.

ה-C. elegans היא הרמאפרודיטית, והיא יכולה להפרות את עצמה ובכך להתרבות. קצב הרבייה שלה מהיר ביותר ואורך חייה הוא כשלושה שבועות בערך.

== C. elegans כאורגניזם מודל ==
אורגניזם זה משמש רבות כמודל בביולוגיה בשל הקלות הרבה והעלות הנמוכה שבהן ניתן להחזיק מספר רב של אורגניזמים בתנאי מעבדה. אורגניזם זה מתאים במיוחד למחקר של התמיינות תאית. C. elegans הוא האורגניזם הרב-תאי הראשון שהגנום שלו רוצף בשלמותו. ריצוף הגן פורסם ברובו ב-1998 והושלם סופית ב-2002. אורכו של הגנום הוא כמאה מיליון זוגות בסיסים (כשלושה אחוז מזה של האדם); והוא בעל 6 כרומוזומים (1 או 2 כרומוזומי מין). ב-2003 רוצף הגנום של תולעת נוספת - C. briggsae. כך נוצרה גם האפשרות לבצע גנומיקה השוואתית בין שני המינים. לתולעת יש כ-20 אלף גנים המקודדים לחלבונים,<ref></ref> מספר הדומה למספר הגנים מקודדי החלבון בגנום האדם.<ref></ref>

היתרון המדעי המשמעותי של C. elegans הוא בכך שעל אף שזהו אורגניזם רב-תאי, הוא פשוט יחסית לצורכי חקר מעמיק. המקור ההתפתחותי של כל אחד מ-959 התאים שלו עבר מיפוי מלא (במקור ישנם 1,090 תאים, אך 131 מהם מתים בתהליך של אפופטוזה).

בנוסף C. elegans הוא אחד מהאורגניזמים הפשוטים ביותר הקיימים בקרב בעלי מערכת עצבים. ל-C. elegans ישנם כ-302 תאי עצב והוא האורגניזם היחיד כיום עבורו קיימת מפת חיבוריות בין נוירונים שונים (קונקטום). לתולעת קיים רפרטואר התנהגויות שונות. הבולטות מביניהן הן כמוטקסיס (תנועה לכיוון חומר כימי מסוים) ותרמוטקסיס (תנועה לכיוון מקור חום). בנוסף, לאחרונה הוכח שלתולעת זו ישנה גם יכולת למידה אסוציאטיבית בסיסית.

ב-2002 פרס נובל לפיזיולוגיה או לרפואה הוענק לסידני ברנר, רוברט הורביץ וג'ון סלסטון על עבודתם בנושא מנגנון המוות התאי המתוכנן ב-C. elegans.

ב-2006 פרס נובל לפיזיולוגיה או לרפואה הוענק לאנדרו פייר וקרייג מלו על עבודתם בנושא מנגנון ה-RNAi ב-C. elegans.

ב-2008 פרס נובל לכימיה הוענק לאוסאמו שיממורה, מרטין צ'לפי ורוג'ר טסיין על עבודתם בגילוי ופיתוח של GFP. מרטין צ'לפי הדגים את השימוש ב-GFP בבעל חיים חי בעזרת C. elegans.

== קישורים חיצוניים ==

* [https://web.archive.org/web/20170420234209/http://www.wormbase.org/ WormBase - מאגר גנטי של C. elegans]
* [http://openworm.org/science.html openworm] - סימולציה מלאה של החיה כולל הקונקטום
* - מאגר מידע על הקונקטום

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:תולעים נימיות
קטגוריה:בעלי חיים שתוארו ב-1900
קטגוריה:טקסונים שתוארו בידי אמיל מאופאס
קטגוריה:אורגניזם מודל
פסיכופט צעיר

פסיכופת צעיר הוא כינוי של העיתונאי רוגל אלפר שתחתיו הוציא אלבום אחד.

מילות האלבום מבודחות ועוסקות בצורה ביקורתית בטלוויזיה, תרבות הצריכה, חיי זוגיות משעממים, בורגנות וריקנות של חיים בגוש דן. הצליל הוא שילוב של רוק-גיטרות עם מקצבים מתוכנתים, בסגנון דומה לזה של להקת "הפה והטלפיים", ששניים מחבריה, אסף גברון ורם אוריון, אף השתתפו בהקלטה.

==רשימת השירים==
#טלוויזיה (04:05)
#מאנצ'יז (02:55)
#פסיכופת צעיר (04:15)
#ויזה (03:54)
#ערוץ הילדים (01:51)
#לאן נעלמו כל החבר'ה (02:43)
#תגיד גבינה (04:05)
#יששכר (05:18)
#אייטיז (03:38)
#לאן נעלמו כל החבר'ה (תלפיות רמיקס) (03:12)
#שורף את הריפוד (16:15)
:* Eternal Flame (רצועה נסתרת)
:*רכב עצור (רצועה נסתרת)

==משתתפים באלבום==
*רוגל אלפר – שירה, גיטרות, קלידים, הפקה מוזיקלית
*אסף גברון – תכנותים, קולות רקע, שירה, הפקה מוזיקלית
*רם אוריון – גיטרות, בס, הפקה מוזיקלית
*סטיב מאריוט – תופים
*רן שריג – עוזר הפקה
*דני פישוף – הפקה, סאונד ומיקס
*דוד חוג'ה – עוזר טכנאי
*רונית שקד – עיצוב עטיפה

==קישורים חיצוניים==

* [http://stereo-ve-mono.com/discography?artist=%D7%A4%D7%A1%D7%99%D7%9B%D7%95%D7%A4%D7%98%20%D7%A6%D7%A2%D7%99%D7%A8 פסיכופת צעיר] באתר "סטריאו ומונו"

קטגוריה:אלבומי בכורה מ-1997
קטגוריה:אלבומים בעברית
קטגוריה:אלבומי רוק ישראליים
אמיל שופאני

האב אמיל שופאני (בערבית: أميل شوفاني; 24 במאי 1947 – 18 בפברואר 2024) היה איש ציבור, מחנך, פעיל שלום ואיש דת ערבי-נוצרי בדרגת ארכימנדריט בכנסייה המלכיתית היוונית-קתולית שפעל למען סובלנות, דו-קיום ושיח יהודי-נוצרי-מוסלמי. עסק בהנחלת מורשת השואה לערביי ישראל כאמצעי להבנה ופיוס בין העמים, ובמסגרת זו הוביל מסע משותף של ערבים ויהודים למחנות ההשמדה בפולין.

==ביוגרפיה==
אמיל שופאני נולד בנצרת בשנת 1947. עם סיום לימודיו התיכוניים בסמינר סנט ג'וזף בנצרת, עשה שנים אחדות כפרח כמורה בפריז, שם למד פילוסופיה ותאולוגיה. בפריז גיבש את ההכרה כי הכנסייה הקתולית היא אוניברסלית ותפקידה לגשר בין מערב למזרח, ובין מסורת למודרניות. שם גם התוודע לראשונה לנושא השואה ומקומה המרכזי בחיי העם היהודי, והחל לעסוק בדיאלוג נוצרי-יהודי.

בשנת 1971 חזר שופאני לישראל ושימש ככומר בכפרי הגליל. ב-1976 מונה למנהל קולג' סנט ג'וזף בנצרת, השייך לכנסייה היוונית-קתולית. בית הספר, הידוע גם כתיכון אל מוטראן, מחנך בני נוער ערבים בערכים של סובלנות ודו-קיום. בשנת 1988 השיק את תוכנית "חינוך לשלום, דמוקרטיה ודו-קיום", במסגרתה ארגן חילופי משלחות בין תלמידי בית ספרו לבין תלמידים יהודים מבית ספר התיכון ליד האוניברסיטה בירושלים.

אירועי אוקטובר 2000 חיזקו בלב האב שופאני את התחושה כי ביסוד העוינות בין יהודים לערבים בישראל עומדת בורות הדדית של שני הצדדים באשר להיסטוריה של הסבל ושל המצוקה בצד השני. לשיטתו, האמצעי להפחתת העוינות וקרוב הלבבות טמון בהתוודעות הדדית של שני הצדדים אל מוקדי הכאב של כל אחד מהם.

===המסע לפולין===
בשנת 2003, יחד עם הפעילה הישראלית, רות בר שלו (גור), יהודית פסטרנק, המנהלת הלוגיסטית והאדמיניסטרטיבית של המסע, ועמותת "נאס", ארגן שופאני והוביל משלחת משותפת של ישראלים, ערבים ויהודים, לביקור בפולין ובמחנות ההשמדה אושוויץ-בירקנאו. המשלחת מנתה כ-260 איש, כולל אישי ציבור משני המגזרים. אליהם הצטרפה קבוצה גדולה של צרפתים שכללה מוסלמים, נוצרים ויהודים, וכן ניצולי השואה. ארגון המשלחת והמסע והוצאתם המוצלחת לפועל זכו לתגובות חמות בציבור הישראלי-יהודי, ולתגובות מעורבות במגזר הערבי.

===אותות ופרסים===
האב שופאני זכה בפרס אונסק"ו לחינוך לשלום לשנת 2003. הוועדה ציינה בנימוקיה כי "גישתו האישית ומעשיו התאפיינו תמיד בדיאלוג, שלום וסובלנות, ובשאיפתו המתמדת לקירוב ערבים ויהודים". בינואר 2004 קיבל האב שופאני מידי נשיא המדינה, משה קצב, את עיטור הסובלנות לשנת 2003 של תנועת "סובלנות", יחד עם רות בר שלו. ביוני 2004 קיבל תואר דוקטור לשם כבוד מהאוניברסיטה העברית בירושלים. ב-2007 זכה לאות לגיון הכבוד שהעניק לו שגריר צרפת בישראל. באוגוסט 2008 היה בין מקבלי אות הגלבוע לדו-קיום. בדצמבר 2008 היה בין מקבלי מגן הנגיד לסובלנות מטעם מועדון רוטרי, במסגרת הכנס האזורי השנתי להבנה בינעדתית שהתקיים בחיפה.

==קישורים חיצוניים==

* [https://web.archive.org/web/20050522152802/http://www.oranim.ac.il/Docs/Easier%20to%20talk%20with%20Islam%20June%202003.doc ריאיון עם האב שופאני] מאתר מכללת אורנים 
* [http://www.e-mago.co.il/Editor/bikoret-3094.htm אמיל שופאני | ראיון], עמיר פריימן, באתר e-mago

==הערות שוליים==

קטגוריה:אנשי חינוך ישראלים
קטגוריה:אנשי דת יוונים-קתולים
קטגוריה:כמרים ישראלים
קטגוריה:כמרים ערבים
קטגוריה:מקבלי אות לגיון הכבוד
קטגוריה:ערבים נוצרים ישראלים
קטגוריה:בוגרי תיכון סנט ג'וזף (נצרת)
קטגוריה:מקבלי תואר דוקטור לשם כבוד מהאוניברסיטה העברית בירושלים
קטגוריה:ישראלים שנולדו ב-1947
קטגוריה:ישראלים שנפטרו ב-2024
פיתוח תוכנה

פיתוח תוכנה הוא תרגום הצרכים של משתמש או של יעד שיווקי למוצר תוכנה. פיתוח תוכנה הוא ברוב המקרים פיתוח מוצר חדש, המורכב מהנדסת תוכנה במשולב עם מחקר, ולעיתים גם עם שיווק.
[[מודל מפל המים: המחשה של תהליך הפיתוח, זרימה חד-כיוונית דרך שלבים מוגדרים]]
ישנן מתודולוגיות שונות לפיתוח תוכנה, חלקן מתבססות על פיתוח מתמשך של התוכנה, ואילו אחרות מתבססות על פיתוח בחלקים. רוב המתודולוגיות כוללות את צירוף של המרכיבים הבאים כחלק משלבי פיתוח התוכנה:
*מחקר שוק
*איסוף דרישות לפתרון עסקי מוצע
*ניתוח הבעיות
*קביעת תוכנית או עיצוב לפתרון תוכנה
*מימוש התוכנה
*בדיקות תוכנה
*פריסה
*תחזוקה ותיקון באגים

אל שלבים אלו מתייחסים לעיתים בהכללה כמחזור פיתוח תוכנה (SDLC; software development lifecycle). גישות שונות בפיתוח תוכנה מיישמות את שלבים אלו בסדר שונה, או שונות בזמן המוקדש לכל אחד מהשלבים. רמת הפירוט של התיעוד הנוצר בכל אחד מהשלבים גם הוא עשוי להשתנות. כל אחד מהשלבים יכול להיעשות בתורו (מפל מים; waterfall) או עשויים לחזור על עצמם במספר סבבים או איטרציות (כגון Extreme Programming). גישה של פיתוח אקסטרים לרוב תכלול פחות השקעה בתכנון ותיעוד, ויותר זמן בתכנות ובפיתוח בדיקות אוטומטיות. כמו כן גישה כזו מעודדות בדיקות רציפות במהלך מחזור פיתוח התוכנה, ושמירה על מוצר עובד כל העת. גישה של מפל מים מנסה להעריך את מרבית הסיכונים ולתכנן תוכנית מפורטת של התוכנה לפני התחלת המימוש (הקידוד), ונמנעת משינויי עיצוב משמעותיים ותכנות מחדש בשלבים מאוחרים של מחזור פיתוח התוכנה.

לכל אחת מן המתודולגיות ישנם יתרונות וחסרונות, והגישה העדיפה לפתרון בעיה לרוב תלויה בסוג הבעיה. אם הבעיה מובנת היטב וניתן לתכנן פתרון מראש גישה של מפל מים עשויה להיות עדיפה. לעומת זאת אם הבעיה ייחודית ומבנה פתרון התוכנה איננו קל לתכנון, עשוי מודל האקסטרים להיות עדיף.

==ראו גם==
* מתודולוגיית פיתוח תוכנה
* מחקר ופיתוח
* הנדסת תוכנה
* חוב טכני

==קישורים חיצוניים==

* 

==הערות שוליים==
<div dir="ltr">

</div>

*
קטגוריה:הנדסת תוכנה
אסטרונומיה גלקטית

אסטרונומיה גלקטית היא ענף של האסטרונומיה החוקר את גלקסיית הבית של כדור הארץ ומערכת השמש, שביל החלב. זאת בניגוד לאסטרונומיה חוץ גלקטית, שחוקרת את כל היקום שמחוץ לשביל החלב, כולל גלקסיות אחרות.

אין לבלבל את ענף האסטרונומיה הגלקטית עם חקר היווצרות והתפתחות גלקסיות, שבו חוקרים גלקסיות באופן כללי; את אופן היווצרותן, המבנה שלהן, המרכיבים שלהן, היחסים והתנועות הפנימיות בהן וצורותיהן. 

גלקסיית שביל החלב, שבה נמצאת מערכת השמש של כדור הארץ, היא הגלקסיה הנחקרת ביותר. זאת, למרות שחלקים ממנה עדיין נסתרים בשל אבק קוסמי. התפתחות טכנולוגיות לחקר החלל, כגון אסטרונומיית תת-אדום, אסטרונומיית רדיו והשימוש בגלים מילימטריים ותת-מילימטריים במהלך המאה ה-20 איפשרו לראשונה למפות את האבק ומצבורי הגז בשביל החלב . 

קטגוריה:אסטרונומיה תצפיתית
קטגוריה:שביל החלב
אווטאר (הינדואיזם)

עשר האוואטרות של [[וישנו]] 
אווטאר (בסנסקריט: अवतार, אַוַטָארַה), היא "התגלמות" של אל. מקור המילה בסנסקריט הוא "ירידה"; בהשאלה – ירידת האל לעולם והתגשמותו באדם או בחפץ.

== רקע היסטורי ==
במקור זהו מושג תאולוגי מרכזי בוישנויזם (הפלג בהינדואיזם שגורס שווישנו הוא האלוהות הגדולה ודבק בו) ומציין את ההתגלמויות של האל וישנו. המושג הופיע בצורה מוקדמת וראשונית בבהגאוואד גיטה והציג את התורה לפיה וישנו מתגלגל בדמויות היסטוריות שונות, כדי להציל את הדהרמה בתקופות שהאנושות נקלעת למצוקה. פיתוח של דוקטרינה זו נמצא בפוראנות הוישנאויות, המפרטות עשר התגלמויות קאנוניות של האל וישנו -הדאשא-אווטארה: הדג (מאטסיה), הצב (קורמה), חזיר הבר (וראהא), חצי-איש-חצי-אריה (נאראסימהא), הגמד (ואמנה), 'ראמה עם הגרזן' (פאראשוראמה), ראמה, קרישנה, הבודהה, התגלמותו העתידית של וישנו (קלקי). 

מנקודת מבט של חקר הדתות, יש הרואים באווטארות גלגולים של אלים מקומיים אשר יוחסו לאל וישנו וסופחו בדרך זאת לוישנאויזם. לפי תפיסה זו, האווטארה היא מכניזם נוח לקבלה של אלוהיות לתוך המערכת הוישנאוית, מצד אחד, ולשמירה על העליונות של האל וישנו על פני אלים מקומיים, מן הצד השני. 

המונח אווטארה התפרש אל מעבר לתאולוגיה של האל וישנו בווישנואיזם, בהינדואיזם המודרני נעשה שימוש נרחב יותר במונח אווטארה גם ביחס לדתות אחרות. כך למשל, ישנם המשתמשים בו בהתייחס לישו.

== שימושים מודרניים במונח ==

המונח אווטאר נדד אל מחוץ למרחב ההודי ולמרחב הדתי, ומשתמשים בו בכמה הקשרים באופן מושאל. 

בעולם המחשבים משמש המונח לציון ייצוג של משתמש, למשל בפורום אינטרנט, צ'אט או משחק מחשב. 

המונח גם משמש לציון "שכנוע עצמי" בתהליכי התפתחות והעצמה אישית, היינו אוטוסוגסטיה ואפקט פיגמליון תהליכים שבהם פרט או כלל עוברים תהליכי שכנוע עצמי לרעיון תפיסה שאיפה או דעה מסוימת מתוך מטרה שכך יקרה בפועל וכאן בא לידי ביטוי אלמנט התגשמות הישות העליונה בישות הגשמית. 

בשיווק מודרני המונח "אווטאר" מתייחס לדמות של הלקוח המייצגת קבוצה או פלח אוכלוסייה מוגדרים, שנבחרו לשווק אליהם מוצר מסוים. הקמת המתווה של דמות זו היא אחת היסודות של הקמפיין השיווקי המודרני.

ממרץ 2014 המילה העברית שתוקנה עבור המילה אווטאר היא יצגן.

==ראו גם==
* הינדואיזם
* מיתולוגיה הינדואית
*בהקטי
* בהגאוואד גיטה
* וישנו
* וישנויזם

==לקריאה נוספת==
* עמרם פטר, המיתולוגיה ההודית, ספרי תל אביב, 2001.
*אופירה גמליאל, שיוה ביער האורנים: סיפורים מהמיתולוגיה ההודית, הוצאת כתר, 1999.
* יוחנן גרינשפון, הינדואיזם: מבוא קצר, הוצאת מפה, 2005.
*קים נוט, הינדואיזם, הוצאת ידיעות אחרונות, 1998.

==קישורים חיצוניים==

* 
* 
<div style="direction: ltr;">
*Aaron Britt, [http://www.nytimes.com/2008/08/10/magazine/10wwln-guest-t.html?_r=3 Avatar], New York Times, August 8, 2008
</div>

==הערות שוליים==

קטגוריה:הודו: דת ופילוסופיה
קטגוריה:הינדואיזם
Firth of Fifth

Firth of Fifth היא יצירת רוק מתקדם של להקת ג'נסיס, שהתפרסמה באלבום Selling England by the Pound ב-1973. אורך היצירה כ-10 דקות והיא מכילה את מאפייניו המובהקים של זרם הרוק המתקדם שאליו השתייכה להקת ג'נסיס באותה התקופה.

== מבנה וניתוח מוזיקלי ==
היצירה נפתחת בקטע סולו פסנתר בעל אופי רפסודי, בטונאליות של סי במול (Bb). הפתיחה מתאפיינת באקורדים מפורקים המנוגנים במשקלים א-סימטריים כדוגמת 13/16 ו-15/16. לאחר פתיחת הפסנתר מגיעים מספר בתים המנוגנים על ידי ההרכב כולו. הבתים מתאפיינים במרקם רוק הכולל גיטרות חשמליות, קלידים ותופים. הטונאליות בבתים היא של סי מז'ור (B) ובסופם הופכת הטוניקה שלהם לדומיננטה של קטע מעבר בטונאליות של מי מינור (Em). לאחר קטע המעבר הקצר, המנוגן על ידי באס, פסנתר ותופים, מגיע נושא קצר המנוגן על ידי חליל ובליווי פסנתר מסתיים ומגיע לקטע מעבר נוסף בטונאליות של דו מינור (Cm). קטע מעבר זה (המנוגן על ידי פסנתר, באס ותופים) מציג מסגרת הרמונית מודאלית - דרגה ראשונה מינורית ודרגה רביעית מז'ורית, דבר המאפיין מודוס דורי (אם כי המלודיה בקטע זה אינה מודאלית בהכרח). בקטע זה מואץ הטמפו והוא מוביל להתגברות המתח.

קטע המעבר מסתיים בדרגה הרביעית - פה מז'ור (F). דרגה זו מתפקדת כדומיננטה שניונית לקטע הבא (בטונאליות של סי במול -Bb). קטע זה הוא בעצם מנגינת הפתיחה המנוגנת בהרכב מלא במקום בפסנתר בלבד. התופים מדגישים את המשקלים השבורים, הבס מדגיש את התפקיד שאותו ביצעה יד שמאל בפסנתר בפתיחה, והמנגינה עצמה מנוגנת על ידי סינתיסייזר. רפריזה זו מסתיימת בפתיחתו של סולו גיטרה בטמפו איטי יותר ובמשקל קבוע של 4\4. סולו גיטרה זה משתמש, מפתח ומרחיב את הנושא שנוגן על ידי חליל בשלב מוקדם יותר. קטע זה מסתיים ומוביל לבית אחד נוסף שבסיומו מופיע מוטיב קצר מפתיחת הפסנתר הפותח את הקטע.

== ליריקה ==
כותרת השיר, Firth of Fifth, נבחרה כמשחק מילים על שמו של נהר הפורת' (Firth of Forth). מילות הבתים נכתבו ככל הנראה על ידי קלידן הלהקה טוני באנקס. במספר מקרים ניתן לראות התייחסות של חברי הלהקה למילים- התייחסות זו היא תמיד שלילית ומבטלת. רבים ניסו לנתח את הטקסט הביזארי אך מעולם לא ניתן לו הסבר מלא. למרות זאת, על פי טוני בנקס נכתב השיר ברובו כתיאור של נהר הזורם אל מול עיירה (כגון He rides majestic, past homes of men...)<ref></ref>. כמה ממילות השיר קושרות אותו גם לנושאים כמו דת, מיתולוגיה יוונית, יחסים בין האדם לאל, טבע, פילוסופיה וכו'.

== הצלחה ==
מספר שנים לאחר יציאתו, עלה השיר לרשת הזרמת המדיה ספוטיפיי.<ref name=":0"></ref> נכון לספטמבר 2020 צבר השיר כ-10 מיליון השמעות.<ref name=":0" />

==קישורים חיצוניים==

== הערות שוליים ==

קטגוריה:שירי 1973
קטגוריה:שירי ג'נסיס
קטגוריה:שירים באנגלית
קטגוריה:שירים שנכתבו על ידי פיל קולינס
קטגוריה:שירי רוק מתקדם
IPTV

IPTV (ראשי תיבות של Internet Protocol Television) היא מערכת שנועדה להעביר שירותי טלוויזיה דיגיטליים ללקוחות הרשומים אליה. העברת שירותים אלו מתבצעת באמצעות פרוטוקול IP על בסיס תשתיות פס רחב, קידודי וידאו כגון MPEG-2, ותקני שידור, כגון DVB.

השם IPTV אינו חד משמעי ובדרך כלל מתייחס למערכות שמאפשרות ללקוחות לקבל ולהציג תכנים ב-Streaming Video מעל Multicast או Unicast. לעיתים מבלבלים אותו עם שירותי הטלוויזיה הניתנים בתצורת OTT (ראשי תיבות של המונח: "Over the Top"), שאינם מנוהלים על גבי הרשת.

הטכנולוגיה מושכת אליה את חברות הטלפוניה בעולם לאחר שהללו איבדו את הכנסותיהן בשנים האחרונות לרשת האינטרנט וספקי הכבלים שהחלו לספק שירותי טלפון מבוסס אינטרנט. חברות הטלפון מקוות שבעזרת IPTV הן יוכלו להציע ללקוחות שרותי טלוויזיה ולזכות בנתח שוק חשוב זה. מערכות שמספקות שרותי אינטרנט, טלפוניה וטלוויזיה נקראות מערכות Triple-Play.

==טכנולוגיה==
יתרונות טכנולוגיית ה-IPTV:
* אין צורך בפריסת רשת ייעודית (מועבר על גבי רשת האינטרנט)
* אינטראקטיביות (הידודיות) מלאה
* אפשרות קלה לשתילת פרסומות המבוססות אזור גאוגרפי
* שירותים מתקדמים כגון: VOD, Time Shifting ועוד.

בשידורי IPTV גופי שידור נוהגים להעביר את החומרים המשודרים אל אתרי ביניים, בהם יש שרתי מחשב ייעודיים אשר מפיצים את השידורים ללקוחות באזור הקרוב אליהם פיזית. כך העומס מתחלק על פני מספר שרתים, והשירות ללקוחות מהיר יותר. שיטת ביזור זאת נקראת CDN (ראשי תיבות של Content Delivery Network).

== בישראל ==
בישראל הושק שירות ה-IPTV של סלקום tv ב-2014. מאז החלו מפעילי תוכן נוספים לפעול בתחום ה-IPTV, ובהם פרטנר TV, ו-STINGTV. כשלוש שנים מהשקת שירות ה-IPTV הראשון בישראל, מספר המנויים לכל פלטפורמות ה-IPTV בישראל עמד ב-2017 על כ-201 אלף מנויים.

== אבולוציה של שימוש ==
תעבורת האינטרנט הנכנסת והיוצאת בצרפת חווה עלייה משמעותית. התעבורה הנכנסת לספקיות האינטרנט הגדולות גדלה ביותר מ-25% משנה לשנה, והגיעה ל-35.6 Tbit/s בסוף 2021. התעבורה היוצאת גדלה גם היא ב-12.5% והגיעה ליותר מ-2.9 Tbit/s. הא-סימטריה בין שני סוגי התעבורה הללו גדלה, בעיקר בשל הצריכה הגוברת של תוכן מולטימדיה, כגון הזרמת וידאו ואודיו, וכן הורדות גדולות של קבצים.

מבחינת חלוקת התעבורה, חמישה ספקים, בהם נטפליקס, גוגל, אקמאי, פייסבוק ואמזון, אחראים ל-51% מהתנועה ללקוחות של ספקיות אינטרנט גדולות בצרפת. הריכוז המוגבר הזה מדגיש את המעמד הדומיננטי של שחקנים אלה בשוק התוכן. נטפליקס במיוחד צורכת 20% מתעבורת האינטרנט בצרפת בשנת 2021, ובכך מגדילה את הפער מול ספקי תוכן אחרים.<ref></ref>

== <ref></ref>צמיחה בשוק ==
שוק האינטרנט פרוטוקול הטלוויזיה (IPTV) עד לצמיחה מרשימה, עם שווי של 72.24 מיליארד דולר בשנת 2020 ותחזית של 194.21 מיליארד דולר עד 2026. המעבר הזה נעשה על ידי מעבר ממצבי שידור מסורתיים לסטרימינג באינטרנט ו-IPTV משחק תפקיד חיוני באבולוציה זו. התקדמות הטכנולוגיה, הביקוש הגובר לערוצים בהבחנה גבוהה ווידאו על פי דרישה, ויוזמות ממשלתיות במדינות מתפתחות מזינים את הצמיחה הזו. אסיה-פסיפיק ממצבת את עצמה כשוק מפתח עם אימוץ הולך וגובר של IPTV הודות לחדירת פס רחב ושינוי הרגלי צריכת תוכן. לסיכום, IPTV פורחת ומעצבת את עתיד הטלוויזיה<ref></ref>

== ראו גם ==
* שידורי טלוויזיה באינטרנט

== קישורים חיצוניים ==

* 
* 
* 
* 
* תומר קליין, [https://techblog.co.il/?s=tvheadend כך תקלטו את ערוצי עידן+] באמצעות התקן [https://techblog.co.il/?s=tvheadend DVB-T USB Dongel]

== הערות שוליים ==
4

קטגוריה:תקנים בתקשורת מחשבים
קטגוריה:טלוויזיה: טכנולוגיה
מטר מעוקב

מטר מעוקב של בטון
מטר מעוקב (מ"ק) (m³) או קוּבּ הוא יחידת מידה לנפח הנגזרת מהשיטה המטרית. הוא שווה לנפחה של קובייה שאורך צלעה מטר אחד – "מעוקב" במשמעות "קובייה", בעל שלושה ממדים. כיוון שליטר הוא יחידת נפח של קובייה שאורך צלעותיה 10 ס"מ, מטר מעוקב מכיל 1,000 ליטר. המסה של מטר מעוקב של מים מזוקקים בטמפרטורה של 4° צלזיוס היא טוֹנָה אחת.

יחידות מידה נוספות לנפח המבוססות על השיטה המטרית הן:

* סנטימטר מעוקב (סמ"ק) (cm³): מיליונית (1/1,000,000) של מטר מעוקב.
* מילימטר מעוקב (mm³): מיליארדית (1/1,000,000,000) של מטר מעוקב (אלפית של סנטימטר מעוקב).
* דצימטר מעוקב (dm³): אלפית (1/1,000) של מטר מעוקב, או 1 ליטר.
* דציליטר (dL): עשירית הליטר, 100 סמ"ק.
* מיליליטר (mL): אלפית הליטר, סמ"ק אחד.
* מיקרוליטר (µL): מיליונית הליטר, מילימטר מעוקב אחד.
* מלמ"ק או ממ"ק (ר"ת של מיליון מטר מעוקב). יחידת זו משמשת למדידת נפח נוזלים במערכות גדולות, כגון במערכות מים וביוב. 
:דוגמה: שטח הכנרת הוא 170 קמ"ר, ולכן עלייה של סנטימטר אחד במפלס הכנרת מוסיפה לכנרת 1.7 מלמ"ק מים. 
* קילומטר מעוקב (קמ"ק) או מיליארד מטר מעוקב (מסומן: Gm³). יחידה זו משמשת למדידת קיבולות של אגמים, ימות וכו'.
:דוגמה: עומקה הממוצע של הכנרת הוא 25.6 מטרים, והנפח שלה הוא כ-4.5 קילומטר מעוקב.

==ראו גם==
* יחידות מידה לנפח
==קישורים חיצוניים==

קטגוריה:יחידות מידה: נפח
אלונזו צ'רץ'

אלונזו צ'רץ (Alonzo Church; 14 ביוני 1903 – 11 באוגוסט 1995) היה מתמטיקאי ולוגיקן שתרם רבות לפיתוח מדעי המחשב. נולד בוושינגטון די.סי ולמד באוניברסיטת פרינסטון, שם קיבל את הדוקטורט בשנת 1927, וכיהן כפרופסור למתמטיקה שם בשנים 1929–1967. בשנים 1967–1990 כיהן כפרופסור למתמטיקה באוניברסיטת קליפורניה בלוס אנג'לס.

ידוע בעיקר בזכות עבודתו על תחשיב למדא ובזכות עבודתו המפורסמת משנת 1936, המצביעה על קיומה של "בעיה לא פתירה". עבודה זו איפשרה לאלן טיורינג להתחיל בעבודתו המפורסמת על בעיית העצירה. הוא וטיורינג החלו לשתף פעולה והראו שתחשיב הלמדא ומכונת טיורינג הם כלים חישוביים שקולים, וכתוצאה מכך הראו מבחר של "שיטות חישוב" והראו שגם להם יש את אותו כוח חישובי. תוצאה זו היא הבסיס של התזה של צ'רץ'-טיורינג.

==קישורים חיצוניים==

* 
* 

קטגוריה:וושינגטון די. סי.: אישים
קטגוריה:מתמטיקאים אמריקאים
קטגוריה:לוגיקנים אמריקאים
קטגוריה:בעלי תואר דוקטור מאוניברסיטת פרינסטון
קטגוריה:סגל אוניברסיטת קליפורניה בלוס אנג'לס
קטגוריה:סגל אוניברסיטת פרינסטון
קטגוריה:חלוצי המחשוב
קטגוריה:מדעני מחשב אמריקאים
קטגוריה:אמריקאים שנולדו ב-1903
קטגוריה:אמריקאים שנפטרו ב-1995
ניסטגמוס

ניסטגמוס (Nystagmus; נִיד עיניים) היא תופעה של תנועות רצוניות או לא-רצוניות מהירות של העיניים (ריצוד), שעשויות להיות מצד לצד, למעלה ולמטה, או בתנועה סיבובית. ריצוד זה יכול לקרות בעקבות התמקדות בעצם רחוק או קרוב לצופה (תלוי בליקוי).

הריצוד יכול להיות מולד וקשור ללקות ראייה, או קשור להפרעות באזור השולט שבמוח. אחד הגורמים לתופעה הוא שימוש בתרופות מסוימות. זהו אחד התסמינים של שבץ וטרשת נפוצה. ישנו קשר גם להפרעות בשיווי משקל. ייתכן ריצוד עיניים גם אצל אנשים בריאים, כאשר הם משתדלים לעקוב אחר עצמים הנעים במהירות, או כתוצאה מעייפות. ישנו מצב טבעי של ריצוד עדין בלתי נראה, אשר מטרתו לטעון את הפוטורצפטורים במקולה (מרכז הראיה).

==קישורים חיצוניים==

* 

קטגוריה:רפלקסים
קטגוריה:מחלות עיניים
קטגוריה:מחלות אוזן פנימית
קוסטה בראווה

קוסטה בראווה

קוסטה בראווה (בספרדית ובקטלאנית: Costa Brava) היא רצועת חוף במחוז ז'ירונה שנמצא בצפון חבל קטלוניה שבספרד, רצועת החוף שמשתרעת לאורך הים התיכון מבּלָנַס (Blanes), כ-60 קילומטר צפון-מזרחית לברצלונה, ועד הגבול הצרפתי והרי הפירנאים. שמו של הקוסטה בראווה, שפירושו "החוף הפרוע", ניתן לו בשנות ה-60 וה-70 של המאה ה-20, כאשר הוא נחשב כאתר תיירות אופנתי ויוקרתי. מאז, דעכה מעט תדמית זו, בייחוד לאור עליית אתרי תיירות אחרים בדרום ספרד ובצפון אפריקה.

לאורך השנים הייתה קוסטה בראווה גם מוקד משיכה לאמנים שהתגוררו במקום. שני האמנים הבולטים ביותר שפעלו בו היו פבלו פיקאסו וסלבדור דאלי, שנולד בפיגרס הסמוכה, ונפש בפורט ליגאט.

==גלריה==
<gallery>
קובץ:Lloret.jpg|יורט דה מאר, עיירת הנופש הגדולה בקוסטה בראווה
קובץ:Cadaqués.jpg|עיירת הציירים קדאקס, בפאתי הרי הפירנאים
</gallery>

==קישורים חיצוניים==

* 
* 
* 
* 
* 

קטגוריה:קטלוניה: גאוגרפיה
קטגוריה:ספרד: חופים
שמואל דיין

שמואל דיין (8 באוגוסט 1891 – 11 באוגוסט 1968) היה מפעילי היישוב, איש ההתיישבות העובדת וחבר הכנסת.

==ביוגרפיה==
נולד בעיר ז'אשקוב בתחום המושב של האימפריה הרוסית (כיום ז'אשקיב (Жашков) במרכז אוקראינה, צפונית לאומן) לרב אברהם הלוי דיין ולחיה לבית קיטאיגורודסקי. כבר בגיל צעיר הצטרף לתנועה הציונית, ועלה לארץ ישראל במסגרת העלייה השנייה ב-1908. סבו, פינחס הלוי דיין, שעברת את שם משפחתם ל"דיין" - היה חסיד סקווירא.<ref></ref>

משנת 1908 ועד 1911 עבד כחקלאי בפתח תקווה, ברחובות, ביבנה ובחוות כנרת. משנת 1911 היה פעיל במפלגת הפועל הצעיר. ב-1911 הצטרף לקבוצת דגניה א' (שהוקמה ב-1910). בדגניה א' נשא את אשתו דבורה (1891–1956), בתו של יחיאל זאב זטולובסקי, שעלתה ארצה שנה קודם לכן מאוקראינה. שם גם נולד בנו משה. ב-1920 (חנוכה תרפ"א) היה ציר בוועידת היסוד של ההסתדרות. שמואל דיין ואשתו היו חברי דגניה עד 1921. יחד עם אשתו, דיין היה ממייסדי נהלל, מושב העובדים הראשון בארץ, שהוקם בשנת 1921.

יצא בשליחויות היישוב היהודי לפולין ולארצות הברית, והיה מראשי תנועת המושבים.

בשנת 1949 נבחר לכנסת הראשונה מטעם מפא"י, וכיהן כחבר הכנסת בכנסות הראשונה, השנייה והשלישית. בכנסת השלישית כיהן כסגן יושב ראש הכנסת. כיהן כחבר הכנסת עד שנת 1959, ולא הצליח להיבחר לכנסת הרביעית.

שמואל דיין הוא אביהם של משה, זוהר (זוריק) דיין ואביבה גפן. סבם של יעל, אודי, אסי, ועוזי דיין, ושל יהונתן גפן. בין ניניו ליאור דיין, אביב ושירה גפן. כלתו, רות דיין, היא אחותה של ראומה ויצמן, אלמנת נשיא המדינה השביעי עזר ויצמן.

נקבר בבית הקברות של נהלל. בהלווייתו נכחו אלפים.

==אילן יוחסין==

==ספריו==
* עם חצי יובל שנים של דגניה, תל אביב: א"י שטיבל, תרצ"ה.
* מושבי עובדים בארץ ישראל, ירושלים: ר' מס (ספרית דורות, ספר ב), תש"ה.
* עם תום השואה, תל אביב: הוצאת תנועת המושבים והארגונים, תש"ה.
* אדם ואדמתו: כ"ה שנות נהלל, תל אביב: תנועת המושבים וחברת מסדה, תש"ח.
* בימי חזון ומצור: מיומני, תעודות ומיסמכים, תל אביב: מסדה ותנועת המושבים, תשי"ג.
* כחולמים: שלושים וחמש שנות תנועת מושבי העובדים, תל אביב: מסדה ותנועת המושבים, תשט"ו.
* על גדות ירדן וכנרת: פרקי זכרונות, תל אביב: מסדה, תשי"ט. (על דגניה א').
* נהללים: סיפור ארבעים שנה, תל אביב : מסדה ותנועת המושבים, תשכ"א. (על נהלל.)
* דמויות בשדות, תל אביב: מסדה, 1964. (על תנועת המושבים.)
* עם אבות ההתיישבות, תל אביב: מסדה, תשכ"ז.

==לקריאה נוספת==
* 'דיָן, שמואל', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 162. 
* מזכרונות שמואל דיין, בתוך: אברהם יערי, זכרונות ארץ ישראל, חלק שני. פרק צ: "ייסודה של דגניה", חשון תרע"א (1910), עמ' 935–960; פרק קיא: "ראשיתה של נהלל", תרפ"א (1921), עמ' 1170–1185.

==קישורים חיצוניים ==

* 
* 
* 
* 

מפרי עטו:
* 
* 
* 

==הערות שוליים==

קטגוריה:חברי הכנסת מטעם מפא"י
קטגוריה:אנשי העלייה השנייה
קטגוריה:מתיישבי עין גנים
שמואל
קטגוריה:חברי אספות הנבחרים
קטגוריה:חברי הפועל הצעיר
קטגוריה:דגניה א': חברי הכנסת
קטגוריה:מייסדי מושבים
קטגוריה:נהלל: חברי הכנסת
קטגוריה:חברי הכנסת הראשונה
קטגוריה:חברי הכנסת השנייה
קטגוריה:חברי הכנסת השלישית
קטגוריה:אישים הקבורים בבית הקברות בנהלל
קטגוריה:סגני יושב ראש הכנסת בכנסת השלישית
קטגוריה:אבות שכולים: חללי צה"ל
קטגוריה:ישראלים שנולדו ב-1891
קטגוריה:ישראלים שנפטרו ב-1968
הדלתה של הדנובה

מראה בדלתת הדנובה
הדלתה של הדנובה (ברומנית: Delta Dunării) הממוקמת במחוזות טולצ'ה ברומניה ומחוז אודסקאיה באוקראינה, שעל שפת הים השחור, היא הדלתה הגדולה ביותר (3,446 קמ"ר) והשמורה ביותר באירופה.

==גאוגרפיה==
הדלתה של הדנובה היא סביבה דינאמית מאוד, כך למשל גדלה הדלתה כל שנה בכ-40 מטר לערך כתוצאה מהסחף המגיע מהנהר דנובה. על פי עדות הרודוטוס מלפני כ-2,500 שנה, התחלקה הדנובה לשבע זרועות על מנת ליצור את הדלתה, אך כיום מתחלקת הדנובה בסמוך לעיר טולצ'ה לשתי זרועות, תעלת קיליה (Chilia) ותעלת טולצ'ה (Tulcea). בהמשך מתפצלת תעלת טולצ'אה לשתי זרועות, תעלת סולינה (Sulina) ותעלת גאורגה הקדוש (Sfântu Gheorghe). עוד תעלות משנה רבות נוספות מחלקות את הדלתה לאזורים בהם גדל הקנה, לביצות וליערות, שחלקם מוצפים באביב ובסתיו.

בדלתה של הדנובה, אחרי כל השינויים שחלו בה, נותרו עדיין 670 אגמים עם שטח של כ-300 קילומטרים רבועים.

בים השחור, במרחק של 44 ק"מ מהדלתה, מצוי אי הנחשים, טריטוריה השייכת לאוקראינה שרומניה טוענת לבעלות עליה.

ב-2004 החלה אוקראינה בחפירת תעלת דנובה–הים השחור (אוקראינה) שתאפשר קשר ימי בין הים השחור לחלק האוקראיני של הדלתה. האיחוד האירופי תבע מהאוקראינים להפסיק את החפירה משום שהיא תפגע באזורים המוצפים של הדלתה. הרומנים הודיעו על כוונתם לתבוע את אוקראינה בנושא בבית הדין הבינלאומי לצדק.

==טבע==
בדלתה של הדנובה יש 1,200 מינים של צמחים, 300 מינים של עופות ו-45 מינים של דגי מים מתוקים באגמים הרבים שבה ובביצות. מדי שנה מגיעים מיליוני עופות מאזורים שונים בעולם (אירופה, אסיה, אפריקה והמזרח התיכון) לקנן בדלתה. כ-2,733 קמ"ר משטח הדלתה הוכרז כאזור מוגן ולכן סגור לדיג ולציד. ארגון אונסק"ו הכריז על הדלתה כאתר מורשת עולמית ב-1991 וכעל שמורה ביוספרית ב-1998 (הכולל גם את חלקה האוקראיני של השמורה; החלק הרומני הוכר בידי הארגון כשמורה ביוספרית כבר ב-1979 והורחב ב-1992).

==תושבים==
בול דואר המוקדש לדלתת הדנובה
כ-15,000 איש מתגוררים בדלתה, רובם חיים מדיג מתוך קיאקים הבנויים מסורתית מעץ. ביניהם קהילת הליפובנים, צאצאים של "חסידי הפולחן הישן" שעזבו את רוסיה ב-1772 כדי להימנע מרדיפות דת. המרכז הראשי של קהילת הליפובנים בחלק האוקראיני של הדלתה של הדנובה היא וילקובו (Vilkovo).

==קישורים חיצוניים==

* [https://www.masa.co.il/article/דנובה-חגיגת-טבע-בדלתת-הנהר/ דנובה: חגיגת טבע בדלתת הנהר], באתר מסע אחר
* [https://web.archive.org/web/20070516025257/http://www.deltadunarii.ro/ www.deltadunarii.ro] ו
* [https://web.archive.org/web/20070123023241/http://www.aboutromania.com/danube00.html הדלתה של הדנובה: אלבום תמונות] ו
* [https://meleaguri-dunarene-ltd.webnode.ro/știați-că-/ Știați că ...] 

==הערות שוליים==

קטגוריה:ערכים שבהם תבנית בריטניקה אינה מתאימה
דלתה של הדנובה
דלתה של הדנובה
דלתה של הדנובה
דלתה של הדנובה
דלתה של הדנובה
דנובה
קטגוריה:אתרי רמסר
בשם האב (סרט)

בשם האב (באנגלית: In the Name of the Father) הוא סרט דרמה משפטי-ביוגרפי משנת 1993, שבוים על ידי ג'ים שרידן, ועובד לסרט על ידי שרידן וטרי ג'ורג', שהסתמכו על האוטוביוגרפיה "הוכח כחף מפשע" משנת 1990 של ג'רי קונלון, שנאשם בפיצוץ של פאב גילפורד, וזוכה שנים לאחר מכן מכל אשמה. עם זאת, הסרט אינו מבוסס על הסיפור האמיתי של קונלון, אלא על חלק מהאירועים הפוליטיים שהתרחשו בתקופה. כך שהספר של קונלון, יותר משעובד לסרט, שימש לו כהשראה.

דניאל דיי-לואיס מככב בסרט כג'רי קונלון הנאשם בפשע שלא ביצע, אמה תומפסון כעורכת דינו, ופיט פוסלתווייט כאביו של קונלון, פטריק. 

הסרט זכה לשבחים רבים, והיה מועמד לשבעה פרסי אוסקר עבור שחקן ראשי (דניאל דיי-לואיס) שחקן משנה (פיטי פוסטלטוויט), שחקנית משנה (אמה תומפסון), בימוי, עריכה, תסריט מעובד ומועמדות נוספת עבור הסרט הטוב ביותר.

== עלילה ==
סיפורו של אדם שהורשע על לא עוול בכפו, כיוון שנחשד בחברות ב-IRA והשתתפות בפיצוץ פאב גילפורד (בו נהרגו חמישה אנשים ונפצעו עשרות). אך הנרטיב הפוליטי, הוא למעשה הרקע לדרמה המתחוללת בין הבן המנסה למנוע מאביו מלהיות מעורב בהאשמות.

==שחקנים==
*דניאל דיי-לואיס - ג'רי קונלון
*פיט פוסלתווייט - פטריק "ג'וזף" קונלון
* אמה תומפסון - גארת' פירס
*ג'ון לינץ' - פול היל
* קורין רדגרייב - המפקח רוברט דיקסון
* ביטי אדני - קרול ריצ'רדסון
* ג'ון בנפילד - מפקד המשטרה בארקר
* פטרסון ג'וזף - בנביי
* מארי ג'ונס - שרה קונלון
* ג'רארד מקסורלי - הבלש פאביס
* פרנק הרפר - רוני סמאלס
* מארק שפרד - פאדי ארמסטרונג
* דון בייקר - ג'ו מק'אנדרו
* טום וילקינסון - גרנט ריצ'רדסון

== הפקה ==
כדי להתכונן לתפקיד של ג'קי קונלון, דיי לואיס השיל מעל כ-50 ק"ג ממשקלו. כדי לקבל תובנה על מחשבותיו ורגשותיו של קונלון באותה תקופה, דיי לואיס גם שהה שלושה ימים ולילות בתא של בית סוהר. קבוצה של אסירים מנעו ממנו לישון שהיו דופקים על הדלת כל עשר דקות עם כוסות פח במשך הלילה, ואז נחקר על ידי שלושה צוותים שונים של קצינים במשך 9 שעות. הוא גם היה מתעקש שאנשי הצוות יזרקו עליו מים קרים ויתעללו בו מילולית.

==ראו גם==
*רביעיית גילפורד

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:סרטי 1993
קטגוריה:סרטים איריים
קטגוריה:סרטי דרמה
קטגוריה:סרטים באנגלית
קטגוריה:סרטים ביוגרפיים בריטיים
קטגוריה:סרטי בית סוהר בריטיים
קטגוריה:סרטי בית משפט
קטגוריה:סרטים בריטיים המבוססים על סיפור אמיתי
קטגוריה:סרטים שצולמו באירלנד
קטגוריה:סרטי אולפני יוניברסל
שגריר

שגריר [[צרפת מגיש את כתב האמנתו לממלא מקום נשיא מדינת ישראל, יוסף שפרינצק]]
שגריר הוא דיפלומט אשר מייצג את מדינתו במדינה זרה ואחראי לטיפוח יחסי ממשלתו עם מדינה זו. דרגת השגריר היא מהדרגות הבכירות בשירות הדיפלומטי והוא מהווה למעשה את ראש המשלחת הדיפלומטית של מדינתו במדינת השירות.

מושבו של השגריר ושל כל צוות עוזריו נמצא בבניין השגרירות הנמצא לרוב בבירת המדינה הזרה. ישנם מקרים ששגריר אחד מייצג את מדינתו בכמה מדינות שבדרך כלל סמוכות זו לזו (מסיבות של מחסור בכוח-אדם או רמת עדיפות נמוכה של האזור בשיקולים הדיפלומטיים ההדדיים). כמו כן נשלחים שגרירים למוסדות בינלאומיים כגון האומות המאוחדות והאיחוד האירופאי.

אם נפסקים היחסים הדיפלומטיים בין שתי מדינות מסיבה כלשהי, חדלים השגרירים לייצג את מדינתם והם מוחזרים אליה. החזרות שגרירים ("להתייעצויות") יכולות להתרחש גם כשהשגריר עצמו, עקב עבירה פלילית או התנהגות בלתי הולמת למעמדו, נחשב לאישיות בלתי רצויה במדינת השירות; כצעד הבא לאיים בניתוק יחסים או כמחאה על צעד בזירה הבינלאומית. במצב כזה מנהל את הנציגות לעיתים נציג זוטר יותר הנקרא Chargé d'affaires – "ממונה על העניינים".

מוסד השגריר היושב קבע בארץ זרה התחיל באיטליה במהלך המאה ה-15, על ידי הרפובליקה של ונציה.
החוקים הבינלאומיים שמגדירים את זכויותיו וחובותיו של השגריר נוסחו בהסכמים שנעשו בין מדינות אירופה במשך המאה ה-19 ומאז לא השתנו חוקים אלה בהרבה. בשנת 1815 נקבעה במהלך קונגרס וינה מערכת בינלאומית של דרגות דיפלומטיות כאשר הדרגה הדיפלומטית הגבוהה ביותר היא שגריר. השגריר נהנה, כמו כל הדיפלומטים, מחסינות דיפלומטית.

כאשר מגיע שגריר חדש למדינה זרה, הוא מביא עמו את כתב האמנה מאת שליט או נשיא מדינתו ומציג כתב זה לפני שליט המדינה שאליה הוא נשלח. זהו אישור רשמי כי נתמנה לתפקיד רם זה וכי הוא רשאי לייצג את ענייני מדינתו במדינה הזרה. הזכויות והחובות החלות על השגריר מוגדרות באמנת וינה בדבר יחסים דיפלומטיים.

השגריר מדווח לממשלתו על המתרחש במדינה שאליה נשלח ממדינתו, למטרה זו הוא נעזר בדואר דיפלומטי או בקווי טלפון מאובטחים שדרכם הוא יכול להעביר הודעות ללא חשש מפני צנזורה או ריגול.

==ראו גם==
* דרג דיפלומטי

==קישורים חיצוניים==
* 
* 

*
*
קטגוריה:משרות פוליטיות
קטגוריה:דיפלומטיה
משטרה צבאית

שוטרים צבאיים ישראליים לצד ניידת של [[חיל המשטרה הצבאית]]
שוטרים צבאיים במדינת [[סינגפור.]]
משטרה צבאית היא חַיִל בצבא העוסק בשיטור (אכיפת החוק ושמירת הסדר הציבורי).

במדינות שונות יש לחיל משמעויות שונות:
* גוף שתוקף מרותו חל על חיילי הצבא בלבד ואוכף חוק צבאי, התנהגות, משטר וסדר בקרב חיילי אותו צבא. לרוב המשטרה הצבאית אוכפת גם חוקים אזרחיים בקרב החיילים ומבצעת חקירות. בחלק מהמקרים אחראים המשטרה הצבאית גם על מערכת הכליאה הצבאית. חיל המשטרה הצבאית בצה"ל שייך לדגם זה.
* במלחמת העולם הראשונה גויסו למשטרה הצבאית צעירים בגיל גיוס, ותפקיד המשטרה הצבאית היה לפקח על תנועות חיילים באישור, החרמת ביזה, והחרמת כספי אתנן ששילמו חיילים בבתי בושת.<ref>עזריאל הירש, נועדים ביום קרב, ירושלים, ראובן מס, 1995, עמ' 90.</ref>
* ז'נדרמריה - גוף צבאי בעל סמכויות שיטור בקרב האוכלוסייה האזרחית בתחומי ביטחון, אבטחה ולוחמה בטרור, בעיקר בצרפת, ספרד, פורטוגל ואיטליה ומדינות שהיו תחת שליטתן או השפעתן. דומה בתפקוד ובמהות למשמר הגבול הישראלי.
* חיל צבאי המשמש כמשטרה אזרחית לכל דבר (הז'נדרמריה הרומנית כדוגמה מייצגת).
* בברזיל, כוח פדרלי, הכפוף לממשלה הפדרלית של ברזיל ואחראי על ביטחון, אבטחה, שמירת הסדר, חקירות ומניעת פשיעה חמורה - ראו המשטרה הצבאית של ברזיל.
*גוף אשר נלחם באויבים חיצוניים ועוצר אותם בתוך גבולות המדינה שלה שייכת אותה משטרה צבאית בדומה לז’נדרמרייה במקרים מסוימים רבים.
*במקרים חריגים המשטרה הצבאית גם מתערבת בהפרות סדר אזרחיות ועוזרת לכוחות המשטרה האזרחית הקרביים בדיכוי מרידות אזרחיות כשאין ברירה.

ברבות ממדינות העולם מאפיינת את השוטרים הצבאיים קסדה לבנה, כקליפת ביצה ("קלימרו"). כמו כן מצוינים השוטרים הצבאיים בתפקיד על ידי סרט-שרוול בולט ועליו ראשי התיבות של "משטרה צבאית" בשפת המקום (באנגלית וברבות ממדינות העולם - MP, או ВП ברוסית).

==ראו גם==
* חיל המשטרה הצבאית - המשטרה הצבאית בישראל
*המשטרה הצבאית של ארצות הברית
* המשטרה הצבאית של רוסיה
* חיל אכיפת החוק של אוקראינה

==קישורים חיצוניים==

* 
* 

==הערות שוליים==

*
קטגוריה:חילות הצבא
קטגוריה:משטרה
סאב וופר

סאב וופר
סאבּ ווּפֶר (מאנגלית: Subwoofer, בתרגום מילולי " נובח") הוא סוג של רמקול המיועד להשמעת צלילים בתדר נמוך (בָּאס נמוך), ובעוצמה גבוהה. סאבוופר נבדל מווּפֶר ("נובח") בכך שהוא מתמחה בתחום הצלילים הנמוכים מאד.

תחום התדרים שהאוזן האנושית מסוגלת להבחין בו נע בין 20 הרץ (באס - צליל נמוך מאד) לבין 20 קילו הרץ ("טְרֶיְבְּל"- צלילים גבוהים). סאבוופר מיועד להשמיע את הצלילים בקצה התחתון של תחום זה - בין 20 ל-200 הרץ, להבדיל מוופר שמיועד לכסות תחום רחב יותר - לרוב מ-50 עד 800 הרץ. בתדרים כה נמוכים מורגשים הצלילים כתחושה פיזית של ממש, כתוצאה מהזזת נפח גדול של אוויר. האפקט המתקבל מכונה בסלנג "בעיטה בבטן".

הסאב וופר בנוי מתיבת תהודה גדולה יחסית וממברנה גדולה (לרוב בקוטר 8 אינץ' ומעלה) ומאפשר הפקת צלילים בתדר נמוך מאוד ובנפח גבוה.

ערוץ הבאס-הנמוך-מאוד נוצר מהפרדת צלילי הבס משאר הערוצים בהתקן קרוסאובר שלרוב מהווה חלק מהמגבר, והשמעתו על ידי הסאבוופר לשם קבלת צלילי בס עמוקים יותר וחזקים יותר. עוצמת הסאבוופר תלויה, בנוסף למאפיינים חשמליים, בשטח הממברנה ובגודל תיבת התהודה, על כן סאבוופר איכותי ועצמתי דורש גודל פיזי ניכר.

מאז הופעת המוזיקה האלקטרונית נעשה שימוש בצלילי באס בעוצמה שאינה קיימת בכלי נגינה מסורתיים. בנוסף, במערכות קולנוע משמש הסאב-וופר למתן נפח ועוצמה לאפקטים כגון פיצוצים ומעברי ספינות חלל.

שימוש נוסף הוא במערכות שמע המנצלות את העובדה שהאוזן האנושית אינה מבחינה בכיוון של צלילים בתדר נמוך. כך מתאפשר למקם רמקולים זעירים ("סטלייט") לקבלת אפקט הסטראו או הצליל ההיקפי, בעוד הצלילים הנמוכים מופקים בסאב-וופר יחיד, שלעיתים משולבים בו שני רמקולים- וופר וסאבוופר.

==סוגים שונים של סאב וופרים==
*סאב וופר פאסיבי: רמקול בס הנשלט בעוצמתו דרך מגבר המערכת.
*סאב וופר אקטיבי: רמקול בס שמשולב בו מגבר פנימי כך שניתן לשלוט בעוצמתו בצורה עצמאית משאר ערוצי המערכת.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:התקני פלט
קטגוריה:מערכות שמע
קטגוריה:מכשירי חשמל ביתיים